hung.Ultreia.info: Zarándokszállások
A Szent Jakab út során sok helyen megtapasztalhatod a Camino hagyományos vendégszeretetét. Több egyszerű zarándokszálláson ingyenesen fogadják be a zarándokokat. Ezek a szállások általában kevéssé felszereltek, nem is túl kényelmesek, de a zarándok szükségleteinek megfelelnek. Más, államilag támogatott zarándokszállások kevés fizetség ellenében jobb körülményeket biztosítanak. Vannak magánszállások is (hostal, albergue de peregrinos, casa rural, hotel stb). E rendkívül tiszteletreméltó magánvállalkozások egy részét a Camino rajongói tartják fenn, akik nagy becsben tartják a zarándokokat. A felszereltség itt jobb, mint a többi helyen, a szállásköltség azonban igen változó.
Meg fogod látni, melyik szálláson érzed jól magad, melyik vonz. Bízz a megérzésedben, sose ragaszkodj mereven mindenhez, amit elterveztél. Ha október és május között zarándokolsz, könnyen lehet, hogy sok helyen teltházat találsz. De ne aggódj, biztosan akad egy zug, ahol meghúzhatod magad. Ne csatlakozz azokhoz, akik kora hajnalban indulnak és körül sem nézve vágtatnak egész nap, csak hogy ágyhoz jussanak a következő szálláson. Ha az ágy a legfontosabb, jobb, ha el se indulsz, hiszen otthon biztosan ágyban alhatsz minden éjjel. Ha nekiindulsz a Camino-nak, élvezz és élj át mindent, ami csak utadba kerül. Boldogok a zarándokok, akiknek este nem jut ágy a szálláson, mert bizonyos, hogy ők töltötték leggyümölcsözőbben a napot!